ปตท.ดันดัชนีพุ่ง10จุด
นักลงทุนตะลุมบอนซื้อหุ้นสินค้าโภคภัณฑ์ ตามราคาสินค้าในตลาดโลกที่เพิ่มขึ้น นำโดยกลุ่มพลังงาน&nbsp; ส่งผลให้ราคาหุ้นครอบครัวปตท.ปรับตัวขึ้นแรง&nbsp; ดันดัชนีบวกแรงกว่า 10 จุดซื้อขายบริเวณ 1,016 จุด
3 พ.ย. 2553

นักลงทุนตะลุมบอนซื้อหุ้นสินค้าโภคภัณฑ์ ตามราคาสินค้าในตลาดโลกที่เพิ่มขึ้น นำโดยกลุ่มพลังงาน  ส่งผลให้ราคาหุ้นครอบครัวปตท.ปรับตัวขึ้นแรง  ดันดัชนีบวกแรงกว่า 10 จุดซื้อขายบริเวณ 1,016 จุด 
มาร์เก็ตติง กล่าวว่า ตลาดหุ้นไทยที่ปรับตัวขึ้นแรง นอกจากได้รับอานิสงส์จากตลาดหุ้นต่างประเทศดีขึ้นมาก อาทิ ตลาดหุ้นฮ่องกงบวกกว่า 400จุดแล้ว  ยังมีข่าวดีเรื่องผลการดำเนินงานและแผนการลงทุน  5 ปีของกล่มปตท.ที่คาดว่าจะใช้เงินรวม 1 ล้านบาทในการขยายการลงทุนและประมาณ 50% เตรียมไว้ซื้อกิจการหรือลงทุนในต่างประเทศ ซึ่งจะสร้างรายได้และกำไรอย่างต่อเนื่องในระยะยาวและที่ผ่านมาราคาหุ้นปตท.(PTT)ยังปรับตัวขึ้นช้ากว่าตลาดและหุ้นในกล่ม ทำให้โดดเด่นมากในวันนี้ บวก 6 บาทซื้อขาย 314 บาท
ขณะเดียวกันนักวิเคราะห์บริษัทหลักทรัพย์ทิสโก้ ยังคงแนะนำให้"ซื้อ"หุ้นบริษัทปูนซิเมนต์ไทยหรือ SCC ให้ราคาเป้าหมายที่ 436 บาท จากราคาปัจจุบัน 327 บาท แม้ผลประกอบการจะได้รับผลกระทบจากค่าเงินบาทแข็งก็ตาม  เนื่องจากรายได้จากการส่งออกคิดเป็น 30% ของรายได้ของกลุ่ม โดยทางบริหารประเมินว่า เงินบาทที่แข็งค่าขึ้น 1 บาทต่อดอลลาร์สหรัฐฯ น่าจะกระทบต่อผลประกอบการหายไปราว 700 ล้านบาท แต่ผลกระทบน่าจะเพิ่มขึ้นมาอยู่ที่ 1,500ล้านบาท หลังจากโรง naphtha แห่งที่ 2 ของบริษัทเดินเครื่องเต็มกำลัง
อย่างไรก็ตาม บล.ทิสโก้มีสมมติฐานอัตราแลกเปลี่ยนเฉลี่ยอยู่ที่ 29.48 บาท/ดอลลาร์สหรัฐฯ ในประมาณการผลประกอบการปี 2554 และ 29.02 บาท/ดอลลาร์สหรัฐฯ สำหรับปี 2555 ดังนั้นกระทบต่อประมาณการผลประกอบการเพียงเล็กน้อย
ด้านราคาสินค้าโภคภัณฑ์ล่วงหน้าในตลาดโลกบล.กิมเอ็ง(ประเทศไทย) ระบุว่า ราคาน้ำมันดิบล่วงหน้าเดือนธ.ค.ปิดที่ 83.90 เหรียญสหรัฐต่อบาร์เรล เพิ่มขึ้น 0.95 เหรียญสหรัฐต่อบาร์เรลและขยับขึ้นเช้านี้เป็น84.41 เหรียญสหรัฐต่อบาร์เรลจากค่าเงินเหรียญสหรัฐอ่อนลง และรมว.พลังงานของซาอุดิอาระเบียกล่าวว่าพอใจกับราคาน้ำมันดิบที่70-90 เหรียญสหรัฐต่อบาร์เรล 
ส่วนราคาทองคำส่งมอบเดือน ธ.ค. นี้ ก็เพิ่มขึ้น 6.30 เหรียญสหรัฐต่อออนซ์  ปิดที่ 1,356.90  เหรียญสหรัฐต่อออนซ์ และราคายางในตลาดล่วงหน้าของญี่ปุ้นเช้าวันนี้  เพิ่มขึ้นเป็น 325.50 เยนต่อกิโลกรัม     
ราคาน้ำตาลทำสถิติสูงสุดในรอบ 10 เดือน  ส่งมอบเดือน มี.ค. 2554 ปิดที่ 30.12 เซนต์ / ปอนด์ เพิ่มขึ้น 0.67 เซนต์/ปอนด์  หรือ +2.28%  จากวันก่อนที่ 29.45 เซนต์/ปอนด์ ทำสถิติสูงสุดในรอบ 10 เดือน จากภาวะขาดแคลนน้ำตาลในจีน โดยคาดว่าความต้องการจะสูงกว่าผลผลิตถึง 12.5 ล้านตันในช่วงปี 2554 – 2558 ขณะที่ประเทศผู้ผลิตน้ำตาลรายใหญ่ประสบปัญหาในการผลิต เช่น บราซิล ที่เกิดภาวะอากาศแห้งแล้ง และน้ำท่วมในไทย ยิ่งกดดันให้เกิดภาวะขาดแคลนในตลาดโลก
อย่างไรก็ตาม ราคาหุ้นกลุ่มถ่านหินลดลง แต่ราคาถ่านหินล่วงหน้าปรับตัวลดลง